जिला आपूर्ति अधिकारी ने बताया कि जिले में गत 10 अगस्त 18 से किसानों के पंजीयन का कार्य प्रारंभ हो चुका है। समस्त कृषकों को नवीन पंजीयन कराना आवश्यक है। गत उर्पाजन अवधियों के पंजीयन मान्य नहीं होगें। पंजीयन के लिए एस.एम.एस. प्राप्त होने पर कृषक को निर्धारित तिथि को अधिकृत पंजीयन केन्द्र पर आवश्यक दस्तावेज लेकर पहुॅचना होगा। पंजीयन फार्म की पूर्ति कर उसको पंजीयन केन्द्र पर जमा कराना होगा। अस्थाई पंजीयन की सूचना कृषक के पंजीकृत मोबाईल पर दी जाएगी।